Ir-Regolament tal-Kunsill (KEE) Nru. 1570/98
tas-17 ta’ Lulju 1998
li jemenda l-Annessi I sa V ma’ Regolament tal-Kunsill (KEE) Nru. 2377/90 li jniżżlu proċedura tal-Komunità għall-istabbiliment ta’ limiti massimi ta’ residwu ta’ prodotti mediċinali veterinarji f’affarijiet ta’ l-ikel u ta’ oriġini mill-annimali
(Test b’rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru. 2377/90 tas-26 ta’ Ġunju 1990 li jniżżlu proċedura tal-Komunità għall-istabbilir tal-limiti ta’ residwi massimi ta’ prodotti mediċinali veterinarji f’affarijiet ta’ l-ikel [1], kif l-aħħar emendat minn Regolament tal-Kummissjoni (KE) Nru. 1569/98 [2] u b’mod partikolari l-Artikoli 6, 7 u 8 tiegħu,
Billi, mill-adozzjoni tar-Regolament, l-Annessi kienu emendati numru ta’ drabi; billi, minħabba n-numru tagħhom, il-kumplessità tagħhom u t-tixrid tagħhom f’varjetà ta’ Ġurnali Uffiċjali, it-testi huma diffiċli biex jintużaw u għalhekk jonqsu mill-kjarezza li suppost tkun karatteristika essenzjali ta’ kull leġislazzjoni; billi, huma suppost għalhekk ikunu kkonsolidati; billi fl-istess okkażjoni, l-isem jew deskrizzjoni kimika ta’ ftit mill-komposti suppost ikunu rettifikati jew magħmula aktar preċiżi u ċertu żbalji materjali suppost ikunu korretti;
Billi l-miżuri msemmija f’dan ir-Regolament huma skond l-opinjonijiet tal-Kumitat Permanenti dwar Prodotti Mediċinali Veterinarji,
ADOTTAT DAN IR-REGOLAMENT:
Artikolu 1
L-Annessi I sa IV għal Regolament (KEE) Nru. 2377/90 huma hawnhekk emendati kif imfassla fl-Anness ta’ dan.
Artikolu 2
Dan ir-Regolament se jidħol fis-seħħ fis-sittin jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta’ Lulju 1998.